หุ้นปิดเช้าบวก 9.98 จุด
SET ปิดภาคเช้าที่ระดับ 824.66 จุด เพิ่มขึ้น 9.98 จุด(+1.23%)มูลค่าการซื้อขาย 14,544.16 ล้านบาท รับแรงหนุนลต่างประเทศ ช่วงบ่ายอาจมีแรงขายทำกำไรระยะสั้น
8 ก.ค. 2553

SET ปิดภาคเช้าที่ระดับ 824.66 จุด เพิ่มขึ้น 9.98 จุด(+1.23%)มูลค่าการซื้อขาย 14,544.16 ล้านบาท รับแรงหนุนลต่างประเทศ ช่วงบ่ายอาจมีแรงขายทำกำไรระยะสั้น
นักวิเคราะห์ฯเผยตลาดหุ้นไทยเช้าแกว่งตัวในแดนบวกจากแรงหนุนตลาดต่างประเทศและราคาน้ำมันที่พุ่งแรง ทำให้ดัชนีทะลุแนวต้านสำคัญที่ 820 จุดขึ้นไปได้ เชื่อช่วงบ่ายยังยืนในแดนบวกได้ต่อเนื่อง แต่อาจมีแรงขายทำกำไรระยะสั้นออกมา พร้อมให้แนวรับไว้ที่ 818 แนวต้าน 825 จุด
ตลาดหลักทรัพย์ปิดตลาดช่วงเช้าวันนี้ที่ระดับ 824.66 จุด เพิ่มขึ้น 9.98 จุด(+1.23%)มูลค่าการซื้อขาย 14,544.16 ล้านบาท
การซื้อขายหุ้นวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยขยับขึ้นแตะจุดสูงสุดของวันอยู่ที่ระดับ 826.09 จุด ส่วนดัชนีจุดต่ำสุดของวันอยู่ที่ 821.20 จุด
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาหุ้นไทยในช่วงเช้ากว่งตัวในแดนบวกอย่างต่อเนื่องและสามารถทะลุแนวต้านสำคัญแรก คือ 820 จุด แต่ยังไม่สามารถทะลุแนวต้านต่อไปไปยืนเหนือ 825 จุดได้ Sentiment ตลาดหุ้นไทยดีตามตลาดหุ้นต่างประเทศ หลังจากดัชนีหุ้นดาวโจนส์พุ่งกว่า 3% ตลาดยุโรปบวกไป 1.5% และราคาน้ำมันดีดตัวกว่า 3% 
นอกจากนี้ นักลงทุนเริ่มคลายความกังวลปัญหาหนี้สินในยุโรป และค่าเงินยูโรแข็งค่ามากขึ้น รวมทั้งผลประกอบการภาคธุรกิจในสหรัฐประกาศออกมาดีกว่าที่ถคาด จึงส่งผลดีต่อตลาดหุ้นในทั่วโลก รวมถึงตลาดหุ้นไทยด้วย
แนวโน้มการลงทุนในช่วงบ่ายเชื่อว่ายังคงแกว่งตัวในแดนบวกได้ตลอดวัน แต่อาจจะไม่ผ่านแนวต้านสำคัญที่ 825 จุด
กรอบการลงทุนให้แนวรับที่ 818 แนวต้านที่ 825 จุด  
ด้านนางสาวธีรดา ชาญยิ่งยงค์ ผู้ช่วยผู้อำนวยการฝ่ายวิจัย บล.ฟิลลิป(ประเทศไทย) กล่าวว่า ตลาดหุ้นไทยเช้านี้ได้แรงหนุนจากการฟื้นตัวของตลาดหุ้นทั่วโลก โดยเฉพาะตลาดหุ้นสหรัฐ รวมถึงราคาน้ำมันในตลาดโลกที่ฟื้นตัวหลังจากที่ปรับตัวลดลงมาค่อนข้างมาก ตลาดภูมิภาคเอเซียฟื้นตัวตามค่อนข้างดี 
ตลาดหุ้นไทยสามารถยืนเหนือระดับ high เดิมได้ที่ประมาณ 820 จุด ถือว่าอยู่ใน Sentiment ที่ค่อนข้างดี แต่ก็ต้องระมัดระวังเรื่องการขายทำกำไรระยะสั้นอาจกลับมาอีกครั้ง เนื่องจากภาพรวมการฟื้นตัวทางด้านเศรษฐกิจโดยรวมในต่างประเทศยังไม่ชัดเจน 
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นไทยบวกแรงเป็นไปตามตลาดหุ้นภูมิภาค ซึ่งปรับตัวตามดัชนีดาวโจนส์ โดยนักลงทุนคาดหวังว่าผลประกอบการของบริษัทจดทะเบียนในสหรัฐจะออกมาดี ทำให้คลายความกังวลถึงการฟื้นตัวของเศรษฐกิจสหรัฐ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                   TMB    มูลค่าการซื้อขาย 876.31 ล้านบาท ปิดที่   1.67 บาท เพิ่มขึ้น  0.01 บาท            BANPU  มูลค่าการซื้อขาย 686.49 ล้านบาท ปิดที่ 630.00 บาท ลดลง   2.00 บาท          KTB    มูลค่าการซื้อขาย 666.62 ล้านบาท ปิดที่  13.30 บาท เพิ่มขึ้น  0.20 บาท             QH     มูลค่าการซื้อขาย 646.35 ล้านบาท ปิดที่   2.32 บาท เพิ่มขึ้น  0.08 บาท            SCB    มูลค่าการซื้อขาย 552.77 ล้านบาท ปิดที่  84.25 บาท เพิ่มขึ้น  1.75 บาท